काठमाण्डौ विश्वविद्यालयको (Computer Science) तेस्रोवर्ष को स्नातक तहको सेमेस्टर बिदामा हामी २५ जनाको टोलिले यसपाली नेपालको मध्यपश्चिममा अवस्थित राराताल को भ्रमण गर्ने निधो गर्यौ। बसन्त ऋतुको आगमनले होला वातावरणले पनि निकै साथ दिएको महसुस हामीले गरेका थियौ। करीब हप्तादिन भ्रमणको घुम्ने योजनार तालिका तय गरेपछि हामी बैशाख ५ मा राजधानीबाट,मुगुको (हुटु) मा पर्ने राराताल को लागि अगाडी बढ्छौ। कसरी र कहाँ बाट जान सकिन्छ त रारा ताल ? सामान्य जसो राराको लागि नेपालगंज बाट ताल्चा (मुगु) को हवाईयात्रा नै प्रचलित एवं सजिलो मार्ग हो । ताल्चा बाट ३-४ घण्टा को पैदलयात्रापछि तालमा पुगिन्छ। तर हामी स्थल मार्गबाट जाने भएकाले, रिजर्भ गाडी लिएर गएका थियौँ । पछिल्लो समय हवाईमार्ग भन्दा बढी बस,बाईक,निजि सवारीबाट हुटू(रारा) पुग्नेको संख्या ह्वात्तै बढेको स्थानिय बाट जानकारी भयो र हामीले देख्यौ पनि । आजकल निजी कम्पनीहरुले पनि रारा भ्रमणको प्याकेज सुरु गरेका रहेछन । जुनबाटो भएर गएपनि निकुन्ज भित्र सवारी निषेध गरिएकोले २-३ घण्टा हिड्नु पर्दोरहेछ, जुन घुमफिरको बेग्लै मज्जा नै हो । ताल सम्बन्धि छोटो जानकारी इतिहास वि. स. २०२० मा स्व. राजा महेन्द्र जुम्ला गएका बेला हिँडेर मुगुको राराताल अवलोकन गर्नुभएको रहेछ । त्यस पछि मात्रै यो तलाउ रास्ट्रिय तथा अन्तरास्ट्रिय रुपमा चिनिन पुगेको रहेछ। त्यसपछि २०३२ सालमा यो क्षेत्र लाई निकुन्ज (रारा रास्ट्रिय निकुन्ज) स्थापना गरि सिमसार क्षेत्र घोषणा गरिएको रहेछ । त्यसताका रारातालको किनार मा छाप्रु र रारा नामक दुइ गाउँलाई नेपालगंज मा पुनर्बास गराइएको कुरा पनि जानकारी भयो । त्यसको करिब तीन वर्ष पछि नेपालीसेनाको दुर्गा भंजन गुल्मले निकुन्जको रेखदेख हालसम्म गर्दै आएको छ । यो ताल राजा महेन्द्रको माध्यमबाट चिनिएकाले कहिँ,कतै महेन्द्र तालको नामले पनि मानिसहरुले चिन्ने रहेछन। तालहरुकी रानी मानिने राराताल मुलुककै ठुलो र गहिरो तालको रुपमा सुपरिचित छ । कलकल र निश्चल पानीले...